Koffiemeel vol antioksidanteKoffieliefhebbers sal baie bly wees oor ŉ nuwe produk wat moontlik baie gewild gaan wees. Foto: Pixabay.com Terwyl mens reeds uit soveel verskillende soorte meel kan kies, moet jy nie te verbaas wees oor die feit dat koffiemeel nou ook beskikbaar is nie. Volgens ŉ onlangse studie van Brandeis Universiteit in Massachusetts, is daar soveel gebruike vir koffiemeel net soos met alternatiewe vir meel wat reeds op die rakke is. Koffiemeel is vol antioksidante omdat die koffieboon nie so lank gerooster word soos wanneer dit vir koffie gebruik word nie. Die boon is aanvanklik eers groen en verkry sy bruin kleur wanneer dit gerooster word. Volgens Dan Perlman van Brandeis Universiteit verloor die boon al hoe meer oksidante soos die roosterproses vorder. Wanneer die koffieboon vir meel gebruik word, word die boon vir ŉ kort periode by ŉ baie lae temperatuur gerooster. Dié meel het ŉ heerlike, neuterige geur. Dit kan ook by ander meel gevoeg word. Nog ŉ nuutjie is koffiemeel wat gladnie met koffiebone gemaak word nie, maar met die res van die koffiepant. Die maatskappy Coffee Flour meen dié meel bevat (per gram) meer yster as spinasie, meer proteïne as kool, meer kalium as ŉ piesang en baie antioksidante. Een ding is gewis – koffiemeel klink vir ons goed. Baie goed. Lees die volledige berig hier.